CELEX: 32022R0695
Language: et
Date: 2022-05-02 00:00:00
Title: Komisjoni rakendusmäärus (EL) 2022/695, 2. mai 2022, millega kehtestatakse Euroopa Parlamendi ja nõukogu direktiivi 2006/22/EÜ rakenduseeskirjad seoses veoettevõtjate riskiastme arvutamise ühtse valemiga

3.5.2022   
               
               
                  ET
               
               
                  Euroopa Liidu Teataja
               
               
                  L 129/33
               
            
         KOMISJONI RAKENDUSMÄÄRUS (EL) 2022/695,
         2. mai 2022,
         millega kehtestatakse Euroopa Parlamendi ja nõukogu direktiivi 2006/22/EÜ rakenduseeskirjad seoses veoettevõtjate riskiastme arvutamise ühtse valemiga
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. märtsi 2006. aasta direktiivi 2006/22/EÜ, mis käsitleb määruste (EÜ) nr 561/2006 ja (EL) nr 165/2014 ning direktiivi 2002/15/EÜ rakendamise miinimumtingimusi seoses autovedudega seotud sotsiaalõigusnormidega ja millega tunnistatakse kehtetuks nõukogu direktiiv 88/599/EMÜ, (1) eriti selle artikli 9 lõike 1 teist lõiku,
         ning arvestades järgmist:
         
                     (1)
                  
                  
                     Liidu autoveoalaste õigusaktide täitmise tulemuslik ja kulutõhus tagamine on ülimalt oluline, et parandada liiklusohutust, sõidukijuhtide töötingimusi ja sotsiaalkaitset ning tagada autoveo-ettevõtjate vahel aus konkurents.
                  
               
                     (2)
                  
                  
                     Riiklikud riskiastme hindamise süsteemid, mille liikmesriigid on kehtestanud kõrge riskiastmega ettevõtjate paremaks sihipäraseks kontrollimiseks, põhinevad erinevatel riiklikel arvutusmeetoditel. See takistab piiriüleses kontekstis riskihinnangute võrreldavust ja sellekohase teabe vahetamist.
                  
               
                     (3)
                  
                  
                     Direktiivi 2006/22/EÜ artikli 9 lõike 1 teise lõigu kohaselt peab komisjon kehtestama rakendusaktiga ettevõtja riskiastme arvutamise ühtse valemi.
                  
               
                     (4)
                  
                  
                     Selle valemi kehtestamisel peaks komisjon arvesse võtma kõiki rikkumisi, mis võivad mõjutada ettevõtjate riskiastet, sealhulgas Euroopa Parlamendi ja nõukogu määruse (EÜ) nr 561/2006, (2) Euroopa Parlamendi ja nõukogu määruse (EL) nr 165/2014, (3) Euroopa Parlamendi ja nõukogu direktiivi 2002/15/EÜ (4) ülevõtmiseks vastu võetud siseriiklike sätete ning Euroopa Parlamendi ja nõukogu määruse (EÜ) nr 1071/2009 (5) artiklis 6 osutatud rikkumisi.
                  
               
                     (5)
                  
                  
                     Ühtses valemis tuleks arvesse võtta rikkumiste arvu, raskusastet ja sagedust ning nende kontrollide tulemusi, mille käigus rikkumisi ei leitud, ja seda, kas autoveo-ettevõtja on kasutanud kõigis oma sõidukites arukat sõidumeerikut vastavalt määruse (EL) nr 165/2014 II peatükile.
                  
               
                     (6)
                  
                  
                     Ettevõtja riskiastme arvutamise ühtne valem peaks aitama märkimisväärselt kaasa nõuete täitmise tagamise tavade ühtlustamisele kogu liidus, tagades, et kõiki autojuhte ja veoettevõtjaid koheldakse kohaldatavate liidu eeskirjade kohaste kontrollide ja karistuste osas võrdselt.
                  
               
                     (7)
                  
                  
                     Käesolevas määruses sätestatud meetmeid, millega kaasneb isikuandmete töötlemine, tuleb rakendada kooskõlas isikuandmete ja eraelu puutumatuse kaitset käsitleva liidu õigusega, eelkõige Euroopa Parlamendi ja nõukogu määrusega (EL) 2016/679 (6) ning vajaduse korral Euroopa Parlamendi ja nõukogu direktiiviga 2002/58/EÜ (7).
                  
               
                     (8)
                  
                  
                     Käesoleva määrusega ettenähtud meetmed on kooskõlas määruse (EL) nr 165/2014 artikli 42 lõike 1 kohaselt asutatud komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Veoettevõtja riskiastme arvutamise ühtne valem ja selle kohaldamise nõuded on esitatud lisas.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. mai 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 91, 29.3.2019, lk 45.
         
            (2)  Euroopa Parlamendi ja nõukogu 15. märtsi 2006. aasta määrus (EÜ) nr 561/2006, mis käsitleb teatavate autovedusid käsitlevate sotsiaalõigusnormide ühtlustamist ja millega muudetakse nõukogu määrusi (EMÜ) nr 3821/85 ja (EÜ) nr 2135/98 ning tunnistatakse kehtetuks nõukogu määrus (EMÜ) nr 3820/85 (ELT L 102, 11.4.2006, lk 1).
         
            (3)  Euroopa Parlamendi ja nõukogu 4. veebruari 2014. aasta määrus (EL) nr 165/2014 autovedudel kasutatavate sõidumeerikute kohta, millega tunnistatakse kehtetuks nõukogu määrus (EMÜ) nr 3821/85 autovedudel kasutatavate sõidumeerikute kohta ning muudetakse Euroopa Parlamendi ja nõukogu määrust (EÜ) nr 561/2006, mis käsitleb teatavate autovedusid käsitlevate sotsiaalõigusnormide ühtlustamist (ELT L 60, 28.2.2014, lk 1).
         
            (4)  Euroopa Parlamendi ja nõukogu 11. märtsi 2002. aasta direktiiv 2002/15/EÜ autovedude alase liikuva tegevusega hõivatud isikute tööaja korralduse kohta (EÜT L 80, 23.3.2002, lk 35).
         
            (5)  Euroopa Parlamendi ja nõukogu 21. oktoobri 2009. aasta määrus (EÜ) nr 1071/2009, millega kehtestatakse ühiseeskirjad autoveo-ettevõtja tegevusalal tegutsemise tingimuste kohta ja tunnistatakse kehtetuks nõukogu direktiiv 96/26/EÜ (ELT L 300, 14.11.2009, lk 51).
         
            (6)  Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (ELT L 119, 4.5.2016, lk 1).
         
            (7)  Euroopa Parlamendi ja nõukogu 12. juuli 2002. aasta direktiiv 2002/58/EÜ, milles käsitletakse isikuandmete töötlemist ja eraelu puutumatuse kaitset elektroonilise side sektoris (EÜT L 201, 31.7.2002, lk 37).
      
      
         
            LISA
            VEOETTEVÕTJATE RISKIASTME ARVUTAMISE ÜHTNE VALEM JA SELLE KOHALDAMISE NÕUDED
            
                        1)
                     
                     
                        Veoettevõtja üldine riskiaste arvutatakse järgmise ühtse valemi abil:
                        kus:
                        
                                    R
                                 
                                 
                                    —
                                 
                                 
                                    ettevõtja üldine riskiaste
                                 
                              
                                    n
                                 
                                 
                                    —
                                 
                                 
                                    teatavat liiki rikkumiste arv iga üksiku kontrolli kohta (kõik kontrollide liigid)
                                 
                              
                                    i
                                 
                                 
                                    —
                                 
                                 
                                    individuaalne kontroll
                                 
                              
                                    v
                                 
                                 
                                    —
                                 
                                 
                                    kaalutud hindepunktid vastavalt rikkumise liigile/raskusastmele (MI/SI/VSI/MSI)
                                 
                              
                                    MSI
                                 
                                 
                                    —
                                 
                                 
                                    kõige raskem rikkumine
                                 
                              
                                    VSI
                                 
                                 
                                    —
                                 
                                 
                                    väga raske rikkumine
                                 
                              
                                    SI
                                 
                                 
                                    —
                                 
                                 
                                    raske rikkumine
                                 
                              
                                    MI
                                 
                                 
                                    —
                                 
                                 
                                    väike rikkumine
                                 
                              
                                    N
                                 
                                 
                                    —
                                 
                                 
                                    individuaalse kontrolli käigus kontrollitud sõidukite arv
                                 
                              
                                    r
                                 
                                 
                                    —
                                 
                                 
                                    ettevõtja suhtes tehtud kontrollide koguarv
                                 
                              
                                    g
                                 
                                 
                                    —
                                 
                                 
                                    kaalutegur aruka sõidumeeriku kasutamisel vastavalt määruse (EL) nr 165/2014 II peatükile
                                 
                              
                  
                        2)
                     
                     
                        Ühtse valemi kohaldamisel lähtutakse järgmistest põhimõtetest ja elementidest.
                     
                  
                        3)
                     
                     
                        Ajavahemik, mille jooksul rikkumine valemis arvesse võetakse, on kaks aastat.
                     
                  
                        4)
                     
                     
                        Veoettevõtjad liigitatakse nende punktisumma alusel järgmistesse riskivahemikesse:
                        
                                    —
                                 
                                 
                                    ettevõtjad, kelle suhtes kontrolle ei tehtud (hall vahemik)
                                 
                              
                                    —
                                 
                                 
                                    0–100 punkti: madala riskitasemega ettevõtjad (roheline vahemik)
                                 
                              
                                    —
                                 
                                 
                                    101–200 punkti: keskmise riskiga ettevõtjad (kollane vahemik)
                                 
                              
                                    —
                                 
                                 
                                    201 punkti või rohkem: kõrge riskitasemega ettevõtjad (punane vahemik)
                                 
                              
                  
                        5)
                     
                     
                        Individuaalse kontrolli („i“) kaalutud hindepunktide arvutamiseks kohaldatakse vastavalt rikkumise liigile järgmisi kaalutegureid („v“):
                        
                                     
                                 
                                 
                                    MI = 1
                                 
                              
                                     
                                 
                                 
                                    SI = 10
                                 
                              
                                     
                                 
                                 
                                    VSI = 30
                                 
                              
                                     
                                 
                                 
                                    MSI = 90
                                 
                              
                  
                        6)
                     
                     
                        Ettevõtja lõpliku riskiastme hindamisel võetakse arvesse nii teel kui ka veoettevõtja valdustes tehtud kontrollide koguarvu („r“), sealhulgas kontrolle, mille puhul rikkumisi ei tuvastatud.
                     
                  
                        7)
                     
                     
                        Kui rikkumisi ei avastata, registreeritakse kontrollid nullpunktiga.
                     
                  
                        8)
                     
                     
                        Individuaalse kontrolli kaalutud hindepunktides võetakse arvesse kõiki kontrollitud sõidukeid („N“).
                     
                  
                        9)
                     
                     
                        Rikkumise kuupäev, mida võetakse arvesse ühtses valemis, on kuupäev, mil rikkumine muutus lõplikuks, st see ei kuulu enam läbivaatamisele. Rikkumisi arvestatakse valemis ainult üks kord.
                     
                  
                        10)
                     
                     
                        Kui veoettevõtja valdustes tehtud kontrolli käigus tehakse kindlaks, et kogu sõidukipark on varustatud aruka sõidumeerikuga vastavalt määruse (EL) nr 165/2014 II peatükile, korrutatakse selle lõplik punktisumma koefitsiendiga 0,9 („g“).